
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 111
                                                              din 27 iunie 2017
 privind prelungirea unui contract de concesiune

   
 Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15888/14.06.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighișoara cu nr. 12609/10.05.2017, prin care d-l Beiu Valeriu și d-na Beiu Svetlana solicită prelungirea contractului de concesiune nr. 1/13919/10/31.07.2015, având ca obiect terenul situat în Municipiul Sighișoara, str. Trandafirilor, nr. 1 -3, înscris în C.F. nr. 53804, nr. cadastral 53804, în suprafață de 1532 mp., cu destinația de amenajare parcare auto și desfășurarea de activități de comerț - bazar;

Având în vedere încheierea contractului de concesiune nr. 1/13919/10/31.07.2015 în baza Hotărârii Consiliului Local Sighișoara nr. 137/30.07.2015 privind preluarea unui contract de concesiune;

Având în vedere că art. 6 din contractul de concesiune nr. 1/13919/10/31.07.2015 prevede că durata rămasă a concesiunii este de 1 (un) an și 11 (unsprezece) luni din durata inițială de 10 (zece) ani, începând cu data de 01.08.2015, cu posibilități de prelungire conform dispozițiilor legale;

Având în vedere prevederile art. 7 alin. (3) din Ordonanța de urgență a Guvernului nr. 54/2006 privind regimul contractelor de concesiune de bunuri proprietate publică, cu modificările și completările ulterioare, potrivit cărora: „Contractul de concesiune poate fi prelungit pentru o perioadă egală cu cel mult jumătate din durata sa iniţială, prin simplul acord de voinţă al părţilor”;
Având în vedere prevederile Normelor metodologice de aplicare a Ordonanţei de urgenţă a Guvernului nr. 54/2006 privind regimul contractelor de concesiune de bunuri proprietate publică, aprobate prin Hotărârea de Guvern nr. 168/2007, respectiv cele ale art. 56, potrivit cărora: „(1) Contractul de concesiune încetează de drept la expirarea perioadei pentru care a fost încheiat, în măsura în care părţile nu convin, în scris, prelungirea acestuia în condiţiile prevăzute de lege. (2) În cazul prelungirii contractului de concesiune, acesta se derulează în condiţiile stabilite initial”;
Având în vedere că redevența pentru bunul concesionat este de 0,5743 lei/mp./an, stabilită la nivelul trimestrului II al anului 2017, prin indexarea cu indicele de inflație și nu există restanțe la plată;

Având în vedere că, prin această concesiune se aduc venituri suplimentare la bugetul local;

Având în vedere prevederile art. 858 – 865 și 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere Raportul de specialitate al Direcţiei Administrarea Patrimoniului, înregistrat cu nr. 15887/14.06.2017, prin care se propune prelungirea contractului de concesiune menţionat mai sus, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
      H O T Ă R Ă Ş T E:
Art. 1. (1) Se aprobă prelungirea pe o perioadă de 5 (cinci) ani a contractului de concesiune nr. 1/13919/10/31.07.2015, încheiat între Municipiul Sighişoara şi Beiu Valeriu și Beiu Svetlana, având ca obiect terenul situat în Municipiul Sighișoara, str. Trandafirilor, nr. 1 - 3, înscris în C.F. nr. 53804, nr. cadastral 53804, în suprafață de 1532 mp., cu destinația de amenajare parcare auto și desfășurarea de activități de comerț – bazar, înscris în C.F. nr. 53804, sub nr. cad. 53804, pe care sunt edificate construcţiile: C1 – spaţiu comercial din lemn, de sub nr. cad. 53804-C1, C2 – spaţiu comercial din lemn, de sub nr. cad. 53804-C2, C3 – spaţiu comercial din lemn, de sub nr. cad. 53804-C3 şi C4 – spaţiu comercial din lemn, de sub nr. cad. 53804-C4.

(2) Redevența este cea prevăzută în contractul de concesiune și se va indexa trimestrial, prin aplicarea indicelui de inflație.

(3) Prelungirea contractului de concesiune se va face prin act adițional.

(4) Restul clauzelor contractuale îşi menţin valabilitatea între Municipiul Sighişoara şi Beiu Valeriu și Beiu Svetlana.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Biroul Buget, Contabilitate, Salarizare, Direcţia Administrarea Patrimoniului şi Biroul Juridic din cadrul Municipiului Sighişoara.

Art. 3. Prin grija doamnei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel      
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. Beiu Valeriu și Beiu Svetlana.
11 ex.
B.A.
